অষ্টম শ্রেণির ছাত্রীকে জোর করে গণধর্ষণ! পুলিশের জালে ৬

ওয়েব ডেস্ক: ভয় দেখিয়ে অষ্টম শ্রেণীর ছাত্রীকে গণধর্ষণ (Gang Rape)৷ নক্ক্যরজনক এই ঘটনাটি ঘটেছে নরেন্দ্রপুর থানা (Narendrapur Police Station) এলাকায়। ঘটনায় ইতিমধ্যে অভিযোগ দায়ের হয়েছে নরেন্দ্রপুর থানায়। অভিযোগ হাতে পেয়ে তৎপর হয়ে ঘটনার তদন্তে পুলিশ (Police)। এক এক করে ধরা পড়ল (Arrest) ছয় জন।

জানা গিয়েছে, ২০ নভেম্বর সন্ধ্যায় বাড়ির কাছেই ঘুঘনি খেতে বেরিয়েছিল দুই বান্ধবী। দু’জনেই অষ্টম শ্রেণীর ছাত্রী। পথে তাঁদের সঙ্গে দেখা হয় শুভ সেনাপতি ও শৌভিক ভদ্র নামে দুই যুবকের। সেখানেই দু’জনকে ঘুরতে যাওয়ার নাম করে বাইকে করে নিয়ে যায় ওই দুই যুবক৷ তারপর থেকেই দুই নাবালিকার সঙ্গে কুকর্ম করার জন্য জায়গায় সন্ধান করতে থাকে দুই অভিযুক্ত।

আরও পড়ুন: প্রেমিককে সঙ্গে নিয়ে স্বামীকে খুন, যাবজ্জীবন সাজা স্ত্রী’র

অভিযোগ, শুভ ও শৌভিক প্রথমে দুই নাবালিকাকে সাহাপাড়া এলাকায় এক বন্ধুর গ্যারেজে নিয়ে যায়৷ সেখান থেকে ঘনশ্যাম ওরফে সত্য গিরি নামে আরেক যুবক তাঁদের একটি ফাঁকা বাড়িতে নিয়ে যায়৷ সেখানে প্রসেনজিৎ মন্ডল নামে আরও একজন সেখানে আসে৷ সেখান থেকে দুই নাবালিকাকে সায়ন প্রামানিকের ভাড়া বাড়িতে নিয়ে যাওয়া হয়। সেখানে সায়ন প্রামানিক ও সায়ক দাস নামে আরও দু’জন আগে থেকেই ছিল বলে অভিযোগ৷

সেই ভাড়া বাড়িতে ভয় দেখিয়ে শৌভিক ভদ্র, প্রসেনজিৎ মন্ডল, ঘনশ্যাম গিরি ও সায়ন প্রামানিক – চারজন মিলে বলপূর্বক এক নাবালিকাকে ধর্ষণ করে বলে অভিযোগ৷ আরেক নাবালিকার পিরিয়ড হওয়ায় তাঁকে উলঙ্গ করে ভিডিও তোলা হয় বলে অভিযোগ৷

ঘটনার পর বাড়ি ফিরে পরিবারের কাছে সবটা জানায় নির্যাতিতা। তারপরে নরেন্দ্রপুর থানায় অভিযোগ দায়ের করে নির্যাতিতার পরিবার। ঘটনার তদন্তে নেমে ছয় জনকে গ্রেফতার করেছে পুলিশ। আরও কেউ এর সঙ্গে জড়িত রয়েছে কী না, তা জানার জন্য জিজ্ঞাসাবাদ চালাচ্ছে পুলিশ।